Sog‘liqni saqlash vazirligi O‘zbekistonda yana 48 kishiga koronavirus infeksiyasidan zararlanish tashxisi qo‘yilgani haqida xabar berdi. «Shu soatgacha O‘zbekistonda koronavirus infeksiyasi aniqlangan holatlar soni 390 nafarni tashkil etmoqda. Ushbu kasallikdan butunlay sog‘ayganlar soni 30 nafarni tashkil etmoqda», deyiladi vazirlik xabarida. O‘zbekistonda dastlabki bemor bundan 3 hafta oldin – 15 mart kuni aniqlangan edi. 5-6 aprel kunlari jami 124ta yangi holat qayd etildi. 5 aprel kuni yana besh kishi sog‘ayib, jami tuzalganlar soni 30 kishiga yetdi. Bemorlarning ikki nafari vafot etgan.